EFF prys Jansen, waarsku ANC – praag.co.za — 20 jaar jonk!
Floyd Shivambu, hoofsweep van die EFF, het universiteit geprys vir sy onpartydigheid omdat hy die EFF geakkommodeer het.
"Dit is 'n dapper instelling met 'n sterk leierskap," het hy met verwysing na Jonathan Jansen gesê.
Die Vaal Universiteit van Tegnologie wou nie verlof gee aan die EFF om sy konferensie daar te hou nie, selfs nadat hulle die saal bespreek en betaal het.
Julius Malema, leier van die party het gesê "die regse partye, soos die DA", het 'n plafon bereik en sal nie nog swart stemme lok nie. Hy het bewerings, dat die EFF in die parlement deur die Demokratiese Alliansie gebruik word, verwerp. "Ons werk net saam oor bestaande kwessies."
Die DA het hulself reeds verbind tot 'n Trotskistiese ideologie van "struggle", soortgelyk aan dié van die EFF.
Die EFF is vol vertroue oor sy prestasie in die 2016 plaaslike verkiesing en het Sondag die ANC gewaarsku dat sy oorheersing bedreig word.
"Om die waarheid te sê, ons raai die regerende party in Tshwane, Ekurhuleni en Nelson Mandela Bay aan om hul tassies te begin pak," het Malema aan afgevaardigdes gesê in Bloemfontein.
Hy het egter gemaan dat die land 'n leierskapkrisis beleef en het verwys na werkloosheid, dienslewering en opvoeding. "Ons is in 'n krisis omdat die 8 miljoen mense werk soek, en dit nie kan kry nie," het hy gesê.
Skrywer praagGepubliseer op 15 Desember 2014 15 Desember 2014 Kategorieë Nuus, Suider-AfrikaSleutelwoord ANC, Bloemfontein, DA, EFF, Malema, munisipaliteite